CELEX: C2006/294/08
Language: sk
Date: 2006-12-02 00:00:00
Title: Vec C-113/04 P: Rozsudok Súdneho dvora (prvá komora) z  21. septembra 2006 – Technische Unie BV/Komisia Európskych spoločenstiev, CEF City Electrical Factors BV, CEF Holdings Ltd, Nederlandse Federatieve Vereniging voor de Groothandel op Elektrotechnisch Gebied (Odvolanie — Kartely — Trh s elektrotechnikou v Holandsku — Celoštátne združenie veľkoobchodníkov — Dohody a zosúladené postupy s cieľom vytvorenia kolektívneho režimu výlučného obchodovania a určenia cien — Pokuty)

2.12.2006   
            
            
               SK
            
            
               Úradný vestník Európskej únie
            
            
               C 294/5
            
         Rozsudok Súdneho dvora (prvá komora) z 21. septembra 2006 – Technische Unie BV/Komisia Európskych spoločenstiev, CEF City Electrical Factors BV, CEF Holdings Ltd, Nederlandse Federatieve Vereniging voor de Groothandel op Elektrotechnisch Gebied
   (Vec C-113/04 P) (1)
   
   (Odvolanie - Kartely - Trh s elektrotechnikou v Holandsku - Celoštátne združenie veľkoobchodníkov - Dohody a zosúladené postupy s cieľom vytvorenia kolektívneho režimu výlučného obchodovania a určenia cien - Pokuty)
   (2006/C 294/08)
   Jazyk konania: holandčina
   Účastníci konania
   
      Odvolateľka: Technische Unie BV (v zastúpení: P. Bos a C. Hubert, advokáti)
   
      Ďalší účastníci konania: Komisia Európskych spoločenstiev (v zastúpení: W. Wils, splnomocnený zástupca, za právnej pomoci H. Gilliams, advokát), CEF City Electrical Factors BV, CEF Holdings Ltd, Nederlandse Federatieve Vereniging voor de Groothandel op Elektrotechnisch Gebied (v zastúpení: E. Pijnacker Hordijk, advokát)
   Predmet veci
   Odvolanie proti rozsudku Súdu prvého stupňa (prvá komora) zo 16. decembra 2003, Nederlandse Federatieve Vereniging voor de Groothandel op Elektrotechnisch Gebied a Technische Unie BV/Komisia (Spojené veci T-5/00 a T-6/00), ktorým Súd prvého stupňa zamietol žalobu na zrušenie rozhodnutia Komisie 2000/117/ES z 26. októbra 1999, týkajúceho sa konania o uplatnení článku 81 Zmluvy ES (Vec IV/33.884 – Nederlandse Federatieve Vereniging voor de Groothandel op Elektrotechnisch Gebied a Technische Unie) (Ú. v. ES L 39, 2000, s. 1)
   Výrok rozsudku
   
               1.
            
            
               Rozsudok Súdu prvého stupňa Európskych spoločenstiev zo 16. decembra 2003, Nederlandse Federatieve Vereniging voor de Groothandel op Elektrotechnisch Gebied a Technische Unie/Komisia (T-5/00 a T-6/00) sa ruší len v časti, kde Súd prvého stupňa opomenul v rámci skúmania žalobného dôvodu založeného na porušení zásady rešpektovania primeranej lehoty preskúmať, či neprimeraná dĺžka celého správneho konania, ktorú možno pripísať Komisii Európskych spoločenstiev, vrátane fázy konania predchádzajúcej oznámeniu o výhradách, mohla ovplyvniť budúce možnosti obhajoby Technische Unie BV.
            
         
               2.
            
            
               V zostávajúcej časti sa odvolanie zamieta.
            
         
               3.
            
            
               Žaloba podaná Technische Unie BV na Súde prvého stupňa sa v časti, kde je čiastočne založená na odvolacom dôvode týkajúcom sa porušenia zásady rešpektovania primeranej lehoty, zamieta.
            
         
               4.
            
            
               Technische Unie BV je povinná nahradiť trovy tohto konania. Trovy prvostupňového konania, ktoré skončilo rozsudkom zo 16. decembra 2003, Nederlandse Federatieve Vereniging voor de Groothandel op Elektrotechnisch Gebied a Technische Unie/Komisia (T-5/00 a T-6/00), naďalej znáša Technische Unie BV, a to za podmienok stanovených v bode 3 výroku tohto rozsudku.
            
         
      (1)  Ú. v. EÚ C 106, 30.4.2004.